02012O0013 — FI — 20.06.2019 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN SUUNTAVIIVAT, annettu 18 päivänä heinäkuuta 2012, TARGET2-Securities-hankkeesta (uudelleenlaadittu) (EKP/2012/13) (2012/473/EU) (EUVL L 215 11.8.2012, s. 19)

Muutettu:









▼B

EUROOPAN KESKUSPANKIN SUUNTAVIIVAT,

annettu 18 päivänä heinäkuuta 2012,

TARGET2-Securities-hankkeesta

(uudelleenlaadittu)

(EKP/2012/13)

(2012/473/EU)







I

JAKSO

YLEISET SÄÄNNÖKSET

1 artikla

Kohde ja soveltamisala

1. T2S perustuu yhteen yhteiseen tekniseen alustaan, joka on yhdistetty keskuspankkien reaaliaikaisiin bruttomaksujärjestelmiin. Se on eurojärjestelmän arvopaperikeskuksille tarjoama palvelu, joka mahdollistaa arvopaperitapahtumien katteensiirtoon liittyvät puolueettomat ja rajat ylittävät perustoiminnot keskuspankkirahassa toimitus maksua vastaan -periaatteella.

2. Näissä suuntaviivoissa säädetään T2S:n sisäisestä hallinnosta. Samoin niissä säädetään T2S:n ominaisuuksista, ►M2 markkinainfrastruktuurilautakunta ◄ ja 4CB-ryhmän rooleista ja vastuusta sekä niiden keskinäisistä suhteista määrittely-, kehitys- ja käyttövaiheen aikana. Niin ikään määritellään keskeiset T2S:ää koskevat päätökset, jotka tekee EKP:n neuvosto. Tämän lisäksi näissä suuntaviivoissa säädetään seuraavista T2S:ään liittyvistä perusperiaatteista: a) rahoitus, oikeudet ja takuut, b) miten arvopaperikeskusten T2S:n järjestelmäänpääsyehdot ja sopimussuhteet arvopaperikeskusten kanssa määräytyvät, c) muiden valuuttojen kuin euron hyväksyminen käyttöön T2S:ssä ja d) T2S:n kehittäminen.

2 artikla

Määritelmät

Näissä suuntaviivoissa tarkoitetaan:

1) ’arvopaperikeskuksella’ yhteisöä, joka a) mahdollistaa arvopaperien perustamisen ja katteensiirrot arvo-osuuksina tilikirjausmuodossa ja/tai säilyttää ja hallinnoi arvopapereita muiden puolesta tarjoamalla tai ylläpitämällä arvopaperitilejä ja b) ylläpitää tai tarjoaa arvopaperien selvitysjärjestelmää, joka on selvityksen lopullisuudesta maksujärjestelmissä ja arvopaperien selvitysjärjestelmissä 19 päivänä toukokuuta 1998 annetun Euroopan parlamentin ja neuvoston direktiivin 98/26/EY ( 1 ) 2 artiklan a kohdan mukainen tai, jos kyseessä on Euroopan talousalueen (ETA) ulkopuolella sijaitseva yhteisö, direktiiviä 98/26/EY vastaavan kansallisen lainsäädännön mukainen ja/tai joka on keskuspankin sääntelemä ja c) tunnustetaan arvopaperikeskukseksi kansallisen sääntelyn ja tai lainsäädännön mukaan ja/tai toimivaltaisen viranomaisen valtuutuksen tai sääntelyn nojalla;

2) ’toimitus maksua vastaan -periaatteella’ arvopaperien katteensiirtomekanismia, joka liittää arvopapereiden ja varojen siirrot toisiinsa varmistaen, että toimitus toteutuu ainoastaan, jos maksu toteutuu;

3) ’euroalueen kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro;

4) ’eurojärjestelmän keskuspankilla’ tapauksesta riippuen joko euroalueen kansallista keskuspankkia tai EKP:tä;

5) ’puitesopimuksella’ arvopaperikeskuksen eurojärjestelmän kanssa kehitys- ja käyttövaiheen ajaksi solmimaa sopimuskokonaisuutta;

6) ’yleisillä toimintomäärittelyillä’ (General functional specifications, GFS) yleistä toiminnallista kuvausta siitä T2S-liiketoimintasovelluksesta, joka kehitetään T2S:n käyttäjävaatimusten täyttämiseksi. Mallin sisältämiä elementtejä ovat muun muassa toiminnallinen rakenne (toimialueet, moduulit ja vuorovaikutus), käsitteelliset mallit, tietomallit ja tietovuoprosessit;

7) ’tasojen 2 ja 3 välisellä sopimuksella’ ►M2 markkinainfrastruktuurilautakunta ◄ ja 4CB-ryhmän keskenään neuvottelemaa toimitus- ja operointisopimusta, jonka eurojärjestelmän keskuspankit ja 4CB-ryhmä allekirjoittavat EKP:n neuvoston hyväksynnän jälkeen, ja jota muutetaan tarvittaessa. Se sisältää täydentävät yksityiskohdat 4CB-ryhmän, ►M2 markkinainfrastruktuurilautakunta ◄ ja eurojärjestelmän keskuspankkien tehtävistä ja vastuusta;

8) ’euroalueen ulkopuolisella kansallisella keskuspankilla’ sellaisen jäsenvaltion kansallista keskuspankkia, jonka rahayksikkö ei ole euro;

9) ’käyttövaiheella’ ajanjaksoa, joka alkaa, kun ensimmäinen arvopaperikeskus on siirtynyt T2S:ään;

10) ’muulla keskuspankilla’ unionin ulkopuolisen valtion keskuspankkia;

11) ’maksuaikataululla’ 4CB-ryhmälle suoritettavan korvauksen maksuerien maksuaikataulua;

12) ’palvelutasosopimuksella’ sekä sopimusta, jossa määritellään ne T2S:ään liittyvät palvelut, joita 4CB-ryhmä tarjoaa eurojärjestelmälle että sopimusta, jossa määritellään ne T2S:ään liittyvät palvelut, joita eurojärjestelmä tarjoaa arvopaperikeskuksille;

13) ’määrittely- ja kehitysvaiheella’ ajanjaksoa, joka alkaa EKP:n neuvoston päätöksestä hyväksyä käyttäjävaatimukset ja päättyy käyttövaiheen alkamiseen;

14) ’T2S-liiketoimintasovelluksella’ ohjelmistoja, joita 4CB-ryhmä kehittää ja operoi eurojärjestelmän puolesta, jotta eurojärjestelmä pystyy tarjoamaan T2S-palveluita T2S-alustalla;

15) ’T2S:n muutos- ja käyttöönottomenettelyllä’ niitä sääntöjä ja menettelyitä, joita sovelletaan pantaessa vireille muutoksia T2S-palveluihin;

16) ’T2S-alustalla’ T2S-liiketoimintasovelluksen käyttämiseksi ja operoimiseksi tarvittavia laitteistoja ja ohjelmistokomponentteja eli kaikkia käytettäviä ohjelmistoja lukuun ottamatta T2S-liiketoimintasovellusta;

17) ’T2S-ohjelmalla’ niiden toisiinsa liittyvien toimintojen ja tuotosten kokonaisuutta, jotka ovat tarpeen T2S:n kehittämiseksi, kunnes kaikki arvopaperikeskukset, jotka ovat allekirjoittaneet puitesopimuksen, sekä kaikki eurojärjestelmän keskuspankit, euroalueen ulkopuoliset keskuspankit ja muut keskuspankit ovat siirtyneet täysin T2S:n käyttöön;

▼M2 —————

▼B

19) ’T2S-hanketilillä’ T2S-tiliä, jota käytetään maksuerien, korvausten ja palkkioiden keräämiseen ja maksamiseen. Hanketilillä voi olla alatilejä erityyppisten kassatapahtumien erottamiseksi toisistaan. Tili ei ole budjetin luonteinen;

20) ’T2S-palveluilla’ palveluita, joita eurojärjestelmä tarjoaa arvopaperikeskuksille ja keskuspankeille eurojärjestelmän ja arvopaperikeskuksien, euroalueen ulkopuolisten kansallisten keskuspankkien tai muiden keskuspankkien välisten sopimusjärjestelyiden perusteella;

21) ’T2S-käyttäjällä’ arvopaperikeskusosapuolta, oikeushenkilöä tai luonnollista henkilöä, joka on arvopaperien katteensiirtoon liittyvien tapahtumien käsittelemiseksi T2S:ssä sopimussuhteessa arvopaperikeskukseen taikka arvopapereihin liittyvien rahankäsittelytoimintojen käsittelemiseksi T2S:ssä sopimussuhteessa keskuspankkiin olevaa sellaisen keskuspankin jäsentä, jonka valuutta on hyväksytty käytettäväksi T2S:n katteensiirron yhteydessä;

22) ’käyttäjän yksityiskohtaisilla toimintomäärittelyillä’ (User detailed functional specifications, UDFS) yksityiskohtaista kuvausta niistä toiminnoista, joilla hallitaan T2S:n ulkoista tietovuota sovelluksesta sovellukseen. Toimintomäärittelyt sisältävät tiedot, joita käyttäjät tarvitsevat sisäisten tietojärjestelmiensä mukauttamiseksi ja kehittämiseksi T2S:ään liittämistä varten;

23) ’käsikirjalla’ asiakirjaa, jossa kuvataan, miten T2S-käyttäjät voivat hyödyntää niitä T2S-ohjelmiston ominaisuuksia, jotka ovat käytettävissä (näyttöperusteisessa) käyttäjä-sovellus-tilassa;

24) ’käyttäjävaatimuksilla’ (User requirements document, URD) asiakirjaa, jossa määritellään T2S:n käyttäjävaatimukset, sellaisena kuin EKP on sen julkaissut 3 päivänä heinäkuuta 2008 ja kuin se on kulloinkin voimassa T2S:n muutos- ja käyttöönottomenettelyn mukaisesti muutettuna;

▼M1

25) ’arvopapereita ja vakuuksia koskevien markkinainfrastruktuurien neuvonantoryhmällä’ tai ’AMI SeCo –ryhmällä’ neuvonantoryhmää, jonka tehtävänä on neuvoa eurojärjestelmää arvopapereiden selvitystoimintaan liittyvissä asioissa, vakuushallinnassa ja T2S-asioissa ja jonka mandaatti julkaistaan EKP:n verkkosivuilla;

▼M2

26) ’markkinainfrastruktuurilautakunnalla’ Euroopan keskuspankin päätöksen (EU) 2019/166 (EKP/2019/3) ( 2 ) nojalla perustettua eurojärjestelmän hallintoelintä;

▼M1

27) ’markkinainfrastruktuuri- ja maksujärjestelmäkomitealla’ eurojärjestelmän komiteaa, jonka tehtävänä on auttaa eurojärjestelmän päätöksentekoelimiä täyttämään EKPJ:n lakisääteisen tehtävän edistää maksujärjestelmien moitteetonta toimintaa myös liiketoiminnan jatkuvuuden kannalta, tai sen seuraajaa.

▼B







II

JAKSO

T2S:N HALLINTO

3 artikla

Sisäisen hallinnon tasot

T2S:n sisäinen hallinto perustuu kolmeen hallintotasoon. EKP:n neuvosto muodostaa tason 1, ►M2 markkinainfrastruktuurilautakunta ◄ tason 2 ja 4CB-ryhmä tason 3.

4 artikla

EKP:n neuvosto

1. EKP:n neuvosto vastaa T2S:n ohjauksesta, yleisestä johtamisesta ja valvonnasta. Se vastaa myös viime kädessä T2S:ää koskevasta päätöksenteosta ja päättää sellaisten tehtävien jaosta, joita ei ole nimenomaisesti määrätty tasoille 2 ja 3.

2. EKP:n neuvostolla on erityisesti toimivalta

a) vastata T2S:n hallinnosta seuraavien toimintojen osalta:

i) mistä tahansa T2S:n hallintoa koskevasta kysymyksestä päättäminen, kokonaisvastuun kantaminen T2S:stä ja näin ollen lopullisen päätöksen tekeminen ristiriitatilanteissa;

ii) ►M2 markkinainfrastruktuurilautakunta ◄ tai 4CB-ryhmälle osoitettuja tehtäviä koskevien päätösten tekeminen yksittäistapauksissa;

iii) T2S:ään liittyvien myöhempien tai täydentävien tehtävien osoittaminen ►M2 markkinainfrastruktuurilautakunta ◄ ja/tai 4CB-ryhmälle ja siitä päättäminen, mitkä näitä tehtäviä koskevat päätöksenteko-oikeudet se varaa itselleen;

iv) ►M2 markkinainfrastruktuurilautakunta ◄ organisaatiota koskevien päätösten tekeminen;

b) käsitellä T2S-neuvonantoryhmän, euroalueen ulkopuolisten valuuttojen ohjausryhmän (Non-euro Currencies Steering Group (NECSG)) tai arvopaperikeskusten ohjausryhmän (CSD Steering Group (CSG)) jäsenten kunkin ryhmän sääntöjen mukaisesti esittämät pyynnöt;

c) päättää seuraavista T2S:n rahoituksen perusteista:

i) T2S-palvelujen hinnoitteluperiaatteet;

ii) T2S:n kustannustenjakomenetelmä;

iii) jäljempänä 12 artiklassa tarkoitetut rahoitusjärjestelyt;

d) päättää arvopaperikeskusten järjestelmäänpääsyehdoista;

e) vahvistaa T2S-suunnitelman tiivistelmä, seurata T2S:n edistymistä ja päättää toimenpiteistä viiveiden vähentämiseksi T2S:n toteutuksessa;

f) päättää seuraavista T2S:n perustoimintaa koskevista näkökohdista:

i) T2S-toimintakehikko, mukaan lukien poikkeustapausten ja kriisien hallintastrategia;

ii) T2S-tietoturvajärjestelmä;

iii) T2S:n muutos- ja käyttöönottomenettely;

iv) T2S:n testaussuunnitelma;

v) suunnitelma T2S:n käyttöön siirtymisestä;

vi) T2S-riskienhallintajärjestelmä;

g) hyväksyä seuraavat perussopimukset:

i) tasojen 2 ja 3 väliset sopimukset;

ii) ►M2 markkinainfrastruktuurilautakunta ◄ , arvopaperikeskusten, eurojärjestelmän keskuspankkien sekä 4CB-ryhmän kesken neuvoteltavat palvelutasosopimukset;

iii) arvopaperikeskusten kanssa tehtävät sopimukset, jotka ►M2 markkinainfrastruktuurilautakunta ◄ neuvottelee yhdessä eurojärjestelmän keskuspankkien ja arvopaperikeskusten kanssa;

iv) euroalueen ulkopuolisten kansallisten keskuspankkien, muiden keskuspankkien tai muiden toimivaltaisten rahaviranomaisten kanssa tehtävät sopimukset palvelutasosopimukset mukaan luettuina;

h) ryhtyä asianmukaisiin toimiin yleisvalvontasääntöjen ja -periaatteiden toimeenpanon varmistamiseksi;

i) päättää ensimmäisestä ajankohdasta, jolloin arvopaperikeskukset alkavat siirtyä T2S:ään.

▼M2

5 artikla

Markkinainfrastruktuurilautakunta

Markkinainfrastruktuurilautakunnan kokoonpano ja tehtävät vahvistetaan päätöksessä (EU) 2019/166 (EKP/2019/3) Markkinainfrastruktuurilautakunta hoitaa sille päätöksen (EU) 2019/166 mukaisesti annettuja tehtäviä.

▼B

6 artikla

4CB-ryhmä

1. 4CB-ryhmä kehittää ja operoi T2S:ää ja toimittaa ►M2 markkinainfrastruktuurilautakunta ◄ tietoja organisaatiostaan ja sisäisestä työnjaostaan.

4CB-ryhmä huolehtii erityisesti seuraavista tehtävistä:

a) yleisten toimintomäärittelyjen, käyttäjän yksityiskohtaisten toimintomäärittelyjen ja käsikirjojen valmistelu käyttäjävaatimusten ja ►M2 markkinainfrastruktuurilautakunta ◄ antamien ohjeiden perusteella ja T2S-suunnitelman tiivistelmän mukaisesti;

b) T2S:n kehittäminen ja toteuttaminen eurojärjestelmän puolesta sekä T2S:n teknisten komponenttien tuottaminen T2S-suunnitelman tiivistelmän, käyttäjävaatimusten, yleisten toimintomäärittelyjen, käyttäjän yksityiskohtaisten toimintomäärittelyjen ja muiden määrittelyjen sekä palvelutasojen mukaisesti;

c) T2S:n saattaminen ►M2 markkinainfrastruktuurilautakunta ◄ saataville hyväksyttyjen aikataulujen, määrittelyjen ja palvelutasojen mukaisesti;

d) seuraavien T2S:n rahoitusjärjestelyihin liittyvien asiakirjojen toimittaminen ►M2 markkinainfrastruktuurilautakunta ◄ 12 artiklan mukaisesti:

i) arvio T2S:n kehittämisestä ja operoimisesta aiheutuvista kuluista sellaisessa muodossa, että Euroopan keskuspankkijärjestelmän (EKPJ) tai eurojärjestelmän asianomaiset komiteat ja/tai ulkopuoliset tilintarkastajat voivat arvioida ja/tai tarkastaa sen,

ii) rahoitusta koskeva tarjous, jossa määritellään tarjouksen tyyppi, maksuaikataulu ja katettu ajanjakso;

e) kaikkien niiden lupien hankkiminen, jotka tarvitaan T2S:n toteuttamista ja operoimista varten ja jotta eurojärjestelmä voi tarjota T2S-palveluita arvopaperikeskuksille;

f) T2S:ää koskevien muutosten täytäntöönpano T2S:n muutos- ja käyttöönottomenettelyn mukaisesti;

g) EKP:n neuvoston tai ►M2 markkinainfrastruktuurilautakunta ◄ esittämiin tiedusteluihin vastaaminen ryhmän toimivaltaan kuuluvissa asioissa;

h) koulutuksen sekä teknisen ja toiminnallisen tuen tarjoaminen testaamista ja järjestelmään siirtymistä varten ►M2 markkinainfrastruktuurilautakunta ◄ ohjauksessa;

i) tasojen 2 ja 3 välisen sopimuksen mahdollisten muutosten neuvottelu ►M2 markkinainfrastruktuurilautakunta ◄ kanssa.

2. 4CB-ryhmän jäsenet ovat eurojärjestelmään nähden yhdessä ja erikseen vastuussa tehtäviensä hoitamisesta. Vastuu kattaa vilpin, tahalliset rikkomukset ja törkeän huolimattoman toiminnan. Vastuuperusteet määritellään tarkemmin tasojen 2 ja 3 välisessä sopimuksessa.

3. Edellä mainittujen 4CB-ryhmän tehtävien ulkoistaminen tai alihankkijoiden käyttäminen niiden suorittamisessa ei vaikuta 4CB-ryhmän vastuuseen eurojärjestelmään ja muihin sidosryhmiin nähden, ja ulkoistamisesta tai alihankinnasta on ilmoitettava ►M2 markkinainfrastruktuurilautakunta ◄ avoimesti.

7 artikla

Suhteet ulkopuolisiin sidosryhmiin

1. ►M1 AMI SeCo –ryhmään ◄ toimii eurojärjestelmän ja ulkopuolisten T2S-sidosryhmien yhteydenpito- ja vuorovaikutuskanavana. ►M1 AMI SeCo –ryhmään ◄ toimii ►M2 markkinainfrastruktuurilautakunta ◄ neuvonantajana ja voi poikkeustapauksissa saattaa asioita EKP:n neuvoston tietoon.

2. T2S-johtokunnan puheenjohtaja toimii ►M1 AMI SeCo –ryhmään ◄ puheenjohtajana. ►M1 AMI SeCo –ryhmään ◄ kokoonpanosta ja mandaatista säädetään liitteessä.

3. ►M1 AMI SeCo –ryhmään ◄ suorittaa tehtävänsä ►M1 AMI SeCo –ryhmään ◄ valmisteleman ja ►M2 markkinainfrastruktuurilautakunta ◄ hyväksymän työjärjestyksen mukaisesti.

4. Arvopaperikeskusten ohjausryhmä on T2S:n hallintoryhmä, joka puitesopimuksessa määritellyissä asioissa antaa päätöslauselmat ja lausunnot puitesopimuksen allekirjoittaneiden arvopaperikeskusten puolesta. Arvopaperikeskusten ohjausryhmän mandaatista säädetään puitesopimuksen liitteessä.

5. Euroalueen ulkopuolisten valuuttojen ohjausryhmä on T2S-hallintoelin, joka valuutan osallistumissopimuksessa määritellyissä asioissa antaa päätöslauselmat ja lausunnot niiden euroalueen ulkopuolisten kansallisten keskuspankkien ja muiden keskuspankkien puolesta, jotka ovat allekirjoittaneet valuutan osallistumissopimuksen. Euroalueen ulkopuolisten valuuttojen ohjausryhmän mandaatista säädetään valuutan osallistumissopimuksen liitteessä.

6. Kansalliset käyttäjäryhmät ovat yhteydenpito- ja vuorovaikutuskanavia suhteessa kansallisilla markkinoilla toimiviin tahoihin, jotka tarjoavat tai käyttävät arvopaperitapahtumien katteensiirtoon liittyviä palveluja; käyttäjäryhmien tehtävänä on tukea T2S:n kehittämistä ja toimeenpanoa sekä arvioida T2S:n vaikutuksia kansallisiin markkinoihin. Kukin kansallinen keskuspankki toimii pääsääntöisesti maansa kansallisen käyttäjäryhmän puheenjohtajana. Kansallisten käyttäjäryhmien kokoonpanosta ja mandaatista säädetään liitteessä.

8 artikla

Hyvä hallinto

▼M1

1. Eturistiriitojen välttämiseksi eurojärjestelmän tarjoamien T2S-palvelujen ja eurojärjestelmän valvontatehtävien välillä eurojärjestelmän keskuspankkien on varmistettava, että

a) ►M2 markkinainfrastruktuurilautakunta ◄ jäsenet eivät saa suoraan osallistua T2S:n tai T2S:lle katteensiirtotoimintansa ulkoistavien arvopaperikeskusten yleisvalvontaan, jos tällainen osallistuminen saattaisi olla tosiasiallisesti tai potentiaalisesti ristiriidassa heillä ►M2 markkinainfrastruktuurilautakunta ◄ jäseninä olevien tehtävien kanssa. Tällaisten ristiriitojen havaitsemiseksi ja välttämiseksi on otettava käyttöön asianmukaisia toimenpiteitä;

b) ►M2 markkinainfrastruktuurilautakunta ◄ jäsenet eivät saa olla jäseninä sisäisen tarkastuksen komiteassa eivätkä he saa osallistua päivittäin tason 3 toimintoihin;

c) T2S:n yleisvalvonta ja T2S:n operatiivinen toiminta on erotettu toisistaan.

▼B

2. ►M2 Markkinainfrastruktuurilautakunta ◄ sovelletaan näissä suuntaviivoissa säädettyjä raportointivelvoitteita sekä valvontaa ja tarkastusta koskevia sääntöjä. T2S:n kehittämisen, operoinnin ja kulujen tarkastus pannaan vireille ja suoritetaan niiden periaatteiden ja järjestelyjen mukaisesti, jotka on määritetty EKP:n neuvoston antamissa EKPJ:n sisäisen tarkastuksen periaatteissa, sellaisina kuin ne ovat voimassa kunkin tarkastuksen tapahtuessa.

9 artikla

Yhteistyö ja tiedottaminen

1. 4CB-ryhmä ja ►M2 markkinainfrastruktuurilautakunta ◄ tekevät yhteistyötä ja vaihtavat tietoja keskenään sekä tarjoavat toisilleen teknistä ja muuta tukea T2S:n kehittämisen ja operoinnin aikana.

2. 4CB-ryhmä ja muut eurojärjestelmän keskuspankit sekä ►M2 markkinainfrastruktuurilautakunta ◄ ilmoittavat toisilleen välittömästi kaikista seikoista, jotka voivat vaikuttaa merkittävästi T2S:n kehittämiseen tai toteuttamiseen ja operointiin, sekä pyrkivät pienentämään kaikkia näihin seikkoihin liittyviä riskejä.

3. ►M2 Markkinainfrastruktuurilautakunta ◄ raportoi EKP:n neuvostolle säännöllisin väliajoin T2S-ohjelman kehityksestä ja T2S:n operoinnista. Raporttiluonnokset toimitetaan eurojärjestelmän tietotekniikan ohjauskomitealle, joka voi antaa neuvoja EKP:n päätöksentekoelimille. Raporttiluonnokset on annettava tiedoksi ►M1 markkinainfrastruktuuri- ja maksujärjestelmäkomitealle ◄ .

4. ►M2 Markkinainfrastruktuurilautakunta ◄ toimittaa kokoustensa esityslistat, tiivistelmät ja muun asiaan kuuluvan aineiston ►M1 markkinainfrastruktuuri- ja maksujärjestelmäkomitean ◄ jäsenille, jotta heillä on tarvittaessa mahdollisuus antaa palautetta.

5. ►M2 Markkinainfrastruktuurilautakunta ◄ voi tarvittaessa pyytää lausuntoa toimivaltaiselta EKPJ:n komitealta; toimivaltaiset EKPJ:n komiteat voivat myös tarvittaessa pyytää T2S-johtokunnalta lausuntoa.

6. 4CB-ryhmä toimittaa ►M2 markkinainfrastruktuurilautakunta ◄ säännöllisesti T2S-ohjelmaa ja T2S:n operointia koskevia raportteja.

7. ►M2 Markkinainfrastruktuurilautakunta ◄ ja 4CB-ryhmän raportointivelvollisuuksien tarkka sisältö ja raportointimenettelyt esitetään yksityiskohtaisesti tasojen 2 ja 3 välisessä sopimuksessa.







III

JAKSO

RAHOITUS

10 artikla

Hinnoitteluperiaatteet

T2S:n hinnoittelua ohjaavien perusperiaatteiden mukaan toiminnalla ei tavoitella voittoa, kulut on katettava täysin ja arvopaperikeskuksia on kohdeltava syrjimättömyyden periaatetta noudattaen.

11 artikla

Kustannustenjako- ja kirjanpitoperiaatteet

1. T2S:ään sovelletaan eurojärjestelmän yleisiä kustannustenjakoperiaatteita sekä kirjanpitoa ja tilinpäätöstietojen antamista koskevista oikeussäännöistä Euroopan keskuspankkijärjestelmässä 11 päivänä marraskuuta 2010 annettuja suuntaviivoja EKP/2010/20 ( 3 ), ellei EKP:n neuvosto päätä toisin.

2. ►M2 Markkinainfrastruktuurilautakunta ◄ ottaa hyvin aikaisessa vaiheessa EKPJ:n/eurojärjestelmän asianosaiset komiteat mukaan arvioitaessa

a) onko eurojärjestelmän yleisiä kustannustenjakoperiaatteita sovellettu oikein T2S:n kustannusarvioiden ja vuosittaisten kulujen laskennan yhteydessä ja

b) ovatko EKP ja 4CB-ryhmä soveltaneet asianmukaisesti suuntaviivoja EKP/2010/20 T2S:n kustannusten ja saamisten kirjaamisen yhteydessä.

12 artikla

Rahoitusjärjestelyt

1. ►M2 Markkinainfrastruktuurilautakunta ◄ toimittaa EKP:n neuvostolle T2S:n rahoitusjärjestelmän muuttamista koskevat ehdotukset, jotka sisältävät T2S:n kustannukset eli 4CB-ryhmälle ja EKP:lle aiheutuvat kustannukset T2S:n kehittämisestä, ylläpitämisestä ja operoimisesta.

2. Ehdotus sisältää myös

a) tarjouksen tyypin,

b) maksuaikataulun,

c) tiedon ajanjaksosta, jota ehdotus koskee,

d) kustannustenjakoperiaatteet ja

e) pääomakustannukset.

3. EKP:n neuvosto päättää T2S:n rahoitusjärjestelmästä.

13 artikla

Maksut

1. T2S-hanketiliä pidetään EKP:ssä eurojärjestelmän puolesta. T2S-hanketili ei ole budjetin luonteinen, vaan sitä käytetään kaikkien T2S:n kustannuksiin liittyvien ennakkomaksujen, maksuerien ja korvausten sekä T2S:n käyttömaksujen keräämistä ja jakamista varten.

2. ►M2 Markkinainfrastruktuurilautakunta ◄ hallinnoi T2S-hanketiliä eurojärjestelmän puolesta. ►M2 markkinainfrastruktuurilautakunta ◄ hyväksyy 4CB-ryhmälle suoritettavat maksuerät EKP:n neuvoston hyväksymän maksuaikataulun mukaisesti ja tasojen 2 ja 3 välisessä sopimuksessa määritellyllä tavalla edellyttäen, että 4CB-ryhmän tuotokset on vahvistettu ja hyväksytty.

14 artikla

Eurojärjestelmän oikeudet T2S:ään

1. Eurojärjestelmällä on T2S-liiketoimintasovelluksen täysi omistusoikeus.

2. Tämän vuoksi 4CB-ryhmä luovuttaa eurojärjestelmälle tarvittavat immateriaalioikeuksia koskevat lisenssit, jotta eurojärjestelmä voi tarjota arvopaperikeskuksille kaikkia T2S-palveluja tasapuolisesti sekä soveltuvien sääntöjen ja yhteisten palvelutasojen mukaisesti. 4CB-ryhmä korvaa eurojärjestelmälle kaikki kolmansien osapuolten esittämät, näiden immateriaalioikeuksien loukkaamiseen liittyvät vaateet.

3. Eurojärjestelmän oikeuksista T2S:ään sovitaan yksityiskohtaisesti 4CB-ryhmän ja ►M2 markkinainfrastruktuurilautakunta ◄ välillä tasojen 2 ja 3 välisessä sopimuksessa. Niiden viranomaisten oikeudet, jotka ovat allekirjoittaneet 18 artiklassa tarkoitetun valuutan osallistumissopimuksen, määritellään kyseisessä sopimuksessa.







IV

JAKSO

ARVOPAPERIKESKUKSET

15 artikla

Arvopaperikeskusten järjestelmäänpääsyehdot

1. Arvopaperikeskus hyväksytään T2S-palvelun käyttäjäksi edellyttäen, että

a) arvopaperikeskus on ilmoitettu direktiivin 98/26/EY 10 artiklan mukaisesti tai, jos kyseessä on ETA:n ulkopuoliselta lainkäyttöalueelta oleva arvopaperikeskus, että se toimii Euroopan unionissa voimassa olevaa lainsäädäntöä vastaavien säännösten alaisena;

▼M2

b) toimivaltaiset viranomaiset ovat antaneet arvopaperikeskuksesta myönteisen arvion i) Euroopan parlamentin ja neuvoston asetuksen (EU) N:o 909/2014 ( 4 ) perusteella ETA:n lainkäyttöalueella sijaitsevien arvopaperikeskusten osalta, tai ii) Euroopan arvopaperimarkkinavalvojien komitean ja kansainvälisen arvopaperimarkkinavalvojien järjestön rahoitusmarkkinoiden infrastruktuureja koskevien periaatteiden, päivätty huhtikuussa 2012, tai nämä periaatteet täytäntöönpanevan säännöstön perusteella ETA:n ulkopuolisella lainkäyttöalueella sijaitsevien arvopaperimarkkinakeskusten osalta;

▼B

c) arvopaperikeskus antaa pyydettäessä kaikki arvopaperit (ISIN-tunnisteet), joiden osalta se toimii liikkeeseenlaskevana arvopaperikeskuksena (tai teknisenä liikkeeseenlaskevana arvopaperikeskuksena), muiden T2S:ään liittyneiden arvopaperikeskusten saataville;

d) arvopaperikeskus sitoutuu tarjoamaan muille T2S:ään liittyneille arvopaperikeskuksille perustason säilytyspalveluja syrjimättömyyden periaatetta noudattaen;

e) arvopaperikeskus sitoutuu muihin T2S:ään liittyneisiin arvopaperikeskuksiin nähden hoitamaan T2S:ssä katteensiirrot keskuspankkirahassa, jos kyseinen valuutta on käytettävissä T2S:ssä.

2. Arvopaperikeskusten järjestelmäänpääsyehtoja koskevat säännöt, jotka on säädetty yksityiskohtaisista säännöistä ja menettelyistä niiden ehtojen täytäntöönpanemiseksi, joiden perusteella arvopaperikeskus hyväksytään TARGET2-Securities-palvelujen käyttäjäksi 16 päivänä marraskuuta 2011 tehdyssä päätöksessä EKP/2011/20, ( 5 ) pannaan täytäntöön eurojärjestelmän keskuspankkien ja arvopaperikeskusten välisin sopimusjärjestelyin.

3. EKP ylläpitää verkkosivuillaan listaa arvopaperikeskuksista, joille on annettu lupa hoitaa katteensiirtoja T2S:ssä.

16 artikla

Sopimussuhteet arvopaperikeskuksiin

1. Eurojärjestelmän keskuspankkien ja arvopaperikeskusten välisten sopimusten, mukaan lukien palvelutasosopimukset, on oltava täysin yhdenmukaistettuja.

2. ►M2 Markkinainfrastruktuurilautakunta ◄ ja eurojärjestelmän keskuspankit neuvottelevat yhdessä muutoksista arvopaperikeskusten kanssa tehtäviin sopimuksiin.

3. EKP:n neuvosto hyväksyy arvopaperikeskusten kanssa tehtävät sopimukset sekä niihin tehtävät muutokset, minkä jälkeen se eurojärjestelmän keskuspankki, jonka sijaintimaassa arvopaperikeskuksen yhtiöoikeudellinen kotipaikka on, tai EKP, kun kyseessä on euroalueen ulkopuolella sijaitseva arvopaperikeskus, allekirjoittaa sopimuksen kaikkien eurojärjestelmän keskuspankkien nimissä ja puolesta. Irlannin osalta sopimuksen allekirjoittaa se eurojärjestelmän keskuspankki, jonka sijaintijäsenvaltio on ilmoittanut arvopaperien selvitysjärjestelmän direktiivin 98/26/EY 10 artiklan mukaisesti.

17 artikla

Lainsäädännöllisten vaatimusten noudattaminen

1. ►M2 Markkinainfrastruktuurilautakunta ◄ pyrkii tukemaan arvopaperikeskuksia sovellettavien lakien, muiden säännösten sekä valvontaan liittyvien vaatimusten noudattamisessa.

2. ►M2 Markkinainfrastruktuurilautakunta ◄ harkitsee, onko EKP:n tarpeen antaa suosituksia lainsäädännöllisten muutosten edistämiseksi, jotta arvopaperikeskuksille voidaan turvata yhdenvertainen pääsyoikeus T2S-palveluihin, sekä tekee EKP:n neuvostolle asiaa koskevia esityksiä.







V

JAKSO

MUUT VALUUTAT KUIN EURO

18 artikla

T2S:ään liittämisen ehdot

1. Muu ETA-valtion valuutta kuin euro voidaan liittää T2S:ään edellyttäen, että euroalueen ulkopuolinen keskuspankki, muu keskuspankki tai muu valuutasta vastuussa oleva viranomainen tekee valuutan osallistumissopimuksen eurojärjestelmän kanssa ja EKP:n neuvosto on hyväksynyt valuutan liittämiskelpoiseksi.

2. ETA:n ulkopuolisen valtion valuutta voidaan liittää T2S:ään edellyttäen, että EKP:n neuvosto on hyväksynyt valuutan liittämiskelpoiseksi ja seuraavat ehdot täyttyvät:

a) kyseisessä valuutassa tehtävään katteensiirtoon sovellettava lainsäädäntö, muut säännökset ja valvonta tuottavat olennaisilta osin unionissa voimassa olevan sääntelyn ja valvonnan tuottamaa oikeusvarmuutta vastaavan tai sitä paremman oikeusvarmuuden;

b) kyseisen valuutan liittämisellä T2S:ään olisi myönteinen vaikutus T2S:n toimintaan osana arvopaperitapahtumien katteensiirron markkinoita Euroopan unionissa;

c) muu keskuspankki tai kyseisestä valuutasta vastuussa oleva viranomainen tekee eurojärjestelmän kanssa molempia osapuolia tyydyttävän valuutan osallistumissopimuksen.

3. ►M2 Markkinainfrastruktuurilautakunta ◄ mandaatin mukaisesti euroalueen ulkopuoliset keskuspankit ja muut keskuspankit voivat olla edustettuina ►M2 markkinainfrastruktuurilautakunta ◄ .







VI

JAKSO

T2S-OHJELMAN KEHITTÄMINEN

19 artikla

T2S-suunnitelman tiivistelmä

1. EKP:n neuvosto arvioi, vahvistaa ja hyväksyy muutokset T2S-suunnitelman tiivistelmään ►M2 markkinainfrastruktuurilautakunta ◄ esityksen perusteella.

2. ►M2 Markkinainfrastruktuurilautakunta ◄ laatii T2S-suunnitelman tiivistelmän perusteella toimintasuunnitelman. Toimintasuunnitelma ja siihen tehtävät muutokset julkaistaan ja annetaan tiedoksi T2S:n asianomaisille sidosryhmille.

3. Jos ilmenee vakava riski siitä, että jokin T2S-suunnitelman tiivistelmän vaihe jää toteutumatta, ►M2 markkinainfrastruktuurilautakunta ◄ ilmoittaa tästä viipymättä EKP:n neuvostolle ja tekee esityksen toimenpiteistä, joilla pyritään lyhentämään viiveitä T2S:n toteutuksessa.







VII

JAKSO

LOPPUMÄÄRÄYKSET

20 artikla

Tasojen 2 ja 3 välinen sopimus

1. 4CB-ryhmän, ►M2 markkinainfrastruktuurilautakunta ◄ ja eurojärjestelmän keskuspankkien tehtävät ja vastuu määritellään yksityiskohtaisemmin tasojen 2 ja 3 välisessä sopimuksessa näiden suuntaviivojen mukaisesti.

2. Tasojen 2 ja 3 välinen sopimus ja siihen tehtävät muutosehdotukset toimitetaan EKP:n neuvoston hyväksyttäväksi, minkä jälkeen eurojärjestelmä ja 4CB-ryhmä allekirjoittavat sopimuksen.

21 artikla

Riitojen ratkaisu

1. Jos jotakin näissä suuntaviivoissa säädettyä asiaa koskevaa riitaa ei voida ratkaista asianosaisten osapuolten välisellä sopimuksella, kukin asianosaisista osapuolista voi saattaa asian EKP:n neuvoston päätettäväksi.

2. Tasojen 2 ja 3 välisessä sopimuksessa on määrättävä, että ►M2 markkinainfrastruktuurilautakunta ◄ tai 4CB-ryhmän jäsenet voivat saattaa sopimukseen liittyvät riitaisuudet EKP:n neuvoston ratkaistaviksi.

22 artikla

Kumoaminen

1. Kumotaan suuntaviivat EKP/2010/2.

2. Kumottuihin suuntaviivoihin tehtyjen viittausten katsotaan koskevan näitä suuntaviivoja.

23 artikla

Voimaantulo

Nämä suuntaviivat tulevat voimaan kaksi päivää niiden hyväksymisen jälkeen.

24 artikla

Osoitus ja täytäntöönpanotoimenpiteet

Nämä suuntaviivat on osoitettu kaikille eurojärjestelmän keskuspankeille.

▼M1









LIITE

KANSALLISET KÄYTTÄJÄRYHMÄT

MANDAATTI

1. Tavoitteet

1.1 Kansalliset käyttäjäryhmät tuovat yhteen arvopaperien katteensiirtopalvelujen tarjoajat ja käyttäjät näiden kansallisilla markkinoilla TARGET2-Securities-hankkeen (T2S) kehityksen, täytäntöönpanon ja operoinnin tukemiseksi. Ne mahdollistavat kansallisten markkinaosapuolten osallistumisen arvopapereita ja vakuuksia koskevien markkinainfrastruktuurien neuvonantoryhmän (jäljempänä ’AMI SeCo –ryhmä’) työhön ja luovat virallisen yhteyden AMI SeCo -ryhmän ja kansallisten markkinoiden välille. Ne molemmat toimivat kaikupohjana T2S-ohjelmatoimistolle ja voivat antaa AMI SeCo -ryhmälle palautetta kaikista AMI SeCo -ryhmän käsittelemistä asioista. Tässä ominaisuudessaan ne voivat myös ehdottaa asioita AMI SeCo -ryhmän käsiteltäviksi.

1.2 Kansalliset käyttäjäryhmät voivat osallistua muutos- ja käyttöönottomenettelyyn, ja niillä voi olla tärkeä rooli arvioitaessa muutospyyntöjä kansallisten markkinoiden toiminnan kannalta. Kansallisten käyttäjäryhmien tulisi toimillaan edistää yhtenäisyyttä ja noudattaa T2S:n yhteydessä sovellettavaa periaatetta, jonka mukaan kansallisten erityispiirteiden sisällyttämistä T2S:ään pyritään välttämään.

2. Velvollisuudet ja tehtävät

2.1 T2S:ään osallistuvilla markkinoilla toimiville kansallisille käyttäjäryhmille kuuluvat seuraavat tehtävät:

a) arvioida T2S:n toimintojen ja erityisesti T2S:n käyttäjävaatimuksia koskevien muutosten vaikutusta niiden kansallisilla markkinoilla; tällöin pitäisi ottaa huomioon T2S:n lähtökohtana oleva kansallisten erityispiirteiden välttämisen ja yhtenäisyyden edistämisen periaate;

b) osallistua AMI SeCo -ryhmän tukemiin T2S:n yhtenäistämistoimiin liittyviin seuranta- ja täytäntöönpanotehtäviin;

c) saattaa kansallisten markkinoiden esittämät merkittävät huolenaiheet AMI SeCo -ryhmän tietoon;

d) lisätä tietoisuutta T2S-hankkeesta kansallisen arvopaperiyhteisön kaikilla lohkoilla;

e) tukea kansallista yhteisöään edustavia AMI SeCo -ryhmän jäseniä.

2.2 Täyttäessään velvollisuuksiaan kansallisten käyttäjäryhmien on noudatettava T2S:ään olennaisesti kuuluvia tiukkoja avoimuusvaatimuksia.

2.3 Vaikka tämä mandaatti koskee lähinnä T2S:ään osallistuvia markkinoita, myös markkinat, jotka eivät vielä osallistu T2S:ään, voivat perustaa kansallisia käyttäjäryhmiä. Jos tällaiset markkinat päättävät perustaa kansallisen käyttäjäryhmän, niiden täytyy noudattaa samanlaista mandaattia valmistaakseen markkinansa T2S:ään osallistumista varten.

3. Kokoonpano ja toimikausi

3.1 Kansallisen käyttäjäryhmän muodostavat puheenjohtaja, sihteeri ja jäsenet.

3.2. Kansallisen käyttäjäryhmän puheenjohtajan olisi hyvä olla AMI SeCo -ryhmän täysivaltainen jäsen tai tarkkailija. Tässä tehtävässä on tyypillisesti kyseisen maan kansallisen keskuspankin ylempi virkamies. Mikäli asianomainen kansallinen keskuspankki ei aseta tai nimeä kansallisen käyttäjäryhmän puheenjohtajaa, puheenjohtajan valitsee AMI SeCo -ryhmän puheenjohtaja, joka varmistaa, että asianomaisten markkinoiden päätoimijoiden kesken vallitsee asiasta yhteisymmärrys. Jos kansallisen käyttäjäryhmän puheenjohtaja ei ole AMI SeCo -ryhmän jäsen, jonkun AMI SeCo -ryhmän jäsenen tulisi koordinoida toimintaa AMI SeCo -ryhmän ja kansallisen käyttäjäryhmän puheenjohtajan välillä, jotta varmistettaisiin tiivis yhteys AMI SeCo -ryhmän ja kansallisen käyttäjäryhmän kesken. Jos kansallisella käyttäjäryhmällä ei ole yhtään edustajaa AMI SeCo -ryhmässä, kansallisen käyttäjäryhmän on ryhdyttävä läheiseen yhteistyöhön AMI SeCo -ryhmän sihteerin kanssa saadakseen tietoja T2S:n kehityksestä.

3.3 Euroalueen maissa kansallisen käyttäjäryhmän sihteerin asettaa asianomainen kansallinen keskuspankki, kun taas muissa maissa kansallisen käyttäjäryhmän sihteerin nimittää kansallisen käyttäjäryhmän puheenjohtaja, ja sihteeri tulee ihannetapauksessa asianomaisen maan kansallisesta keskuspankista. Sihteerin odotetaan osallistuvan säännöllisiin tiedotustilaisuuksiin, joita T2S-ohjelmatoimisto järjestää kansallisten käyttäjäryhmien sihteereille kansallisten käyttäjäryhmien asiantuntijaverkoston välityksellä. Niiden kansallisten käyttäjäryhmien sihteerit, jotka kuuluvat markkinoihin, jotka eivät osallistu T2S:ään, voivat osallistua vierailijoina kansallisten käyttäjäryhmien asiantuntijoiden verkostoon.

3.4 Kansallisen käyttäjäryhmän jäseniä ovat asianomaiset AMI SeCo -ryhmän jäsenet ja tarkkailijat (tai heidän nimeämänsä muut ylemmät edustajat, jotka kansallisen käyttäjäryhmän puheenjohtaja hyväksyy) sekä lisäksi muut henkilöt, joilla on riittävä asiantuntemus ja asema edustaakseen laajasti palvelujen käyttäjien ja tarjoajien kaikkia ryhmiä kansallisilla markkinoilla, käteisasioiden asiantuntijat mukaan luettuina. Kansallisen käyttäjäryhmän jäseniä voivat siten olla arvopaperikeskusten, pörssimeklarien, pankkien, investointipankkien, säilyttäjäyhteisöjen, liikkeeseenlaskijoiden ja/tai niiden edustajien, keskusvastapuolien, pörssien ja monenkeskisten kaupankäyntipaikkojen, asianosaisen kansallisen keskuspankin, sääntelyviranomaisten ja asianomaisten pankkiyhdistysten edustajat.

3.5 Kansallisten käyttäjäryhmien toimikausi päättyy samaan aikaan kuin AMI SeCo:n toimikausi eli kun puitesopimus ja valuutan osallistumissopimus korvataan uudella sopimuksella ja/tai kun kaikki sopimuksen allekirjoittaneet arvopaperikeskukset ja euroalueen ulkopuoliset keskuspankit irtisanovat puitesopimuksen ja valuutan osallistumissopimuksen.

4. Työskentelytavat

4.1 Kansalliset käyttäjäryhmät käsittelevät ainoastaan T2S:n kannalta olennaisia asioita. Niiden toivotaan aktiivisesti pyytävän T2S-ohjelmatoimistolta ajankohtaisiin asioihin liittyviä tietoja ja tuomaan ajoissa esille kansallisia näkemyksiä AMI SeCo -ryhmän sihteerin esittämistä tai kansallisen käyttäjäryhmän itsensä esille ottamista asioista. T2S-ohjelmatoimisto antaa säännöllisesti tietoja T2S:ään osallistuvien markkinoiden kansallisille käyttäjäryhmille ja järjestää kokouksia tällaisten kansallisten käyttäjäryhmien sihteerien kanssa kansallisten käyttäjäryhmien asiantuntijaverkoston välityksellä kansallisten käyttäjäryhmien ja T2S-ohjelmatoimiston välisen yhteistyön tukemiseksi.

4.2 Kansalliset käyttäjäryhmät pyrkivät järjestämään kokouksensa säännöllisesti AMI SeCo -ryhmän kokousaikataulua seuraten, niin että ne voivat antaa suosituksia AMI SeCo -ryhmän kansallisille jäsenille. Tällaiset suositukset eivät kuitenkaan sido AMI SeCo -ryhmän jäseniä. Kansalliset käyttäjäryhmät voivat myös tehdä kirjallisia esityksiä AMI SeCo -ryhmälle sen sihteerin välityksellä ja pyytää AMI SeCo -ryhmän jäsentä esittämään AMI SeCo -ryhmän kannan.

4.3 Kansallisen käyttäjäryhmän sihteeri pyrkii toimittamaan esityslistan ja asiaankuuluvat asiakirjat kansallisen käyttäjäryhmän kokouksissa käytävää keskustelua varten vähintään viisi työpäivää ennen kokousta. Yhteenveto kansallisten käyttäjäryhmien kokouksista julkaistaan T2S:n verkkosivuilla ja tarvittaessa asianomaisen kansallisen keskuspankin verkkosivuilla. Yhteenveto olisi suotavaa julkaista englannin kielellä ja tarvittaessa asianomaisella kansallisella kielellä kolmen viikon kuluessa kunkin kansallisen käyttäjäryhmän kokouksen päättymisestä.

4.4 Kansallisten käyttäjäryhmien jäsenten nimet julkaistaan T2S:n verkkosivuilla. Lisäksi kansalliset käyttäjäryhmät julkaisevat T2S:n verkkosivuilla yhteydenottoja varten sähköpostiosoitteen, johon kansalliset markkinaosapuolet voivat toimittaa näkemyksiään.